สาวทอม ม.3 ประชดแฟน ผูกคอดับคาบ้าน ยายช็อก ไปช่วยหลานรักไม่ทัน 
นักเรียนหญิง ม.3 เพิ่งจะเป็น น.ส. ผูกคอตายคาบ้านที่บางละมุง ยายอยู่ด้วย ได้ยินหลานที่เป็นทอมบอยทะเลาะกับแฟนทางโทรศัพท์ ก่อนที่หลานอีกคนจะวิ่งมาบอกว่าผูกคอตาย รีบไปช่วยแต่ไม่ทันแล้ว คาดฆ่าตัวตายประชดแฟน     ,เวลา 23.00 น. วันที่ 22 ก.พ. พ.ต.ท.จีรศักดิ์ แอบแฝง สารวัตรสอบสวน สภ.หนองปรือ รับแจ้งเหตุมีคนผูกคอเสียชีวิต ที่หมู่บ้านแสงสุภา หมู่ 5 ต.หนองปรือ อ.บางละมุง จ.ชลบุรี หลังรับแจ้งจึงประสานเจ้าหน้าที่ตำรวจ สภ.หนองปรือ รุดไปตรวจสอบ,ที่เกิดเหตุพบว่า ญาตินำร่างไร้วิญญาณของ น.ส.สา (นามสมมติ) อายุ 15 ปี สาวทอมบอย นักเรียนชั้น ม.3 โรงเรียนแห่งหนึ่ง ลงมาวางนอนกับพื้น สภาพศพยังสวมชุดพละของโรงเรียน ที่ลำคอมีรอยถูกรัดจนขาดอากาศหายใจ ตรวจสอบพบเชือกไนล่อนสีแดงผูกติดอยู่กับขื่อหลังคาบ้าน เจ้าหน้าที่จึงเก็บไว้เป็นหลักฐาน โดยมีกลุ่มญาติและน้องสาวผู้ตายอยู่ในอาการเศร้าโศกเสียใจร้องไห้ตลอดเวลา,สอบถาม นางมน อายุ 60 ปี ยายของผู้ตาย เล่าทั้งน้ำตาว่า ก่อนเกิดเหตุตนและคนอื่นอยู่ที่ชั้นล่าง ได้ยินเสียง น.ส.สาทะเลาะกับแฟนทางโทรศัพท์ แต่ก็ไม่ได้คิดอะไร จนกระทั่งหลานสาวอีกคนวิ่งหน้าตาตื่นมาบอกว่า น.ส.สา ผูกคอตายอยู่ที่ชั้นสอง ตนจึงรีบขึ้นมาดู พบว่าหลานสาวสุดรักสิ้นลมหายใจเสียแล้ว จึงรีบแจ้งเจ้าหน้าที่,เบื้องต้นทางญาติไม่ได้ติดใจในการตายของ น.ส.สา ส่วนสาเหตุคาดว่า ผู้ตายน่าจะน้อยใจแฟนสาวที่คบหากันอยู่ เนื่องจากมีการโพสต์เฟซบุ๊กตัดพ้อในทำนองน้อยใจมาหลายวันแล้ว ประกอบกับก่อนเกิดเหตุทะเลาะกันรุนแรง จึงน่าจะเป็นสาเหตุในการคิดสั้นครั้งนี้ หลังพลิกศพ เจ้าหน้าที่เคลื่อนย้ายศพไปที่โรงพยาบาลบางละมุงเพื่อชันสูตรศพอีกครั้ง.
นักเรียนหญิง ม.3 เพิ่งจะเป็น น.ส. ผูกคอตายคาบ้านที่บางละมุง ยายอยู่ด้วย ได้ยินหลานที่เป็นทอมบอยทะเลาะกับแฟนทางโทรศัพท์ ก่อนที่หลานอีกคนจะวิ่งมาบอกว่าผูกคอตาย รีบไปช่วยแต่ไม่ทันแล้ว คาดฆ่าตัวตายประชดแฟน  
ม.3ฆ่าตัวตาย,ทอมผูกคอตาย,ฆ่าตัวตายประชดแฟน,นักเรียนม.3,ชลบุรี